joelniklaus/EU_Wikipedias huggingface dataset:
Πασχάλης Στάικος

Ο Πασχάλης Στάικος (γενν. Δράμα, 8 Φεβρουαρίου 1996) είναι Έλληνας ποδοσφαιριστής που αγωνίζεται ως μέσος στον ΟΦΗ. Παίζει κυρίως αμυντικό χαφ αλλά έχει δοκιμαστεί σε αρκετές θέσεις. Ήταν αρχηγός της ομάδας Κ-20 του Παναθηναϊκού.

Σταδιοδρομία

Παναθηναϊκός
Εντάχθηκε στις ακαδημίες του Παναθηναϊκού το καλοκαίρι του 2009. Η προηγούμενη ομάδα του ήταν η Δόξα Βώλακα. Στον Παναθηναϊκό δοκιμάστηκε στις αρχές του 2009 και οι ιθύνοντες των πράσινων βλέποντας το ταλέντο του το αποφάσισαν να τον κάνουν εσώκλειστό στην Παιανία, σε ηλικία μόλις 13 χρόνων.

Tον Μάιο του 2013 είδε την τύχη να του γυρνάει την πλάτη και να του παίζει ένα περίεργο παιχνίδι λίγες μέρες μετά την ολοκλήρωση της τελικής φάσης του πρωταθλήματος των Εφήβων στην Ξάνθη όπου μάλιστα ήταν και αρχηγός του τριφυλλιού. Ειδικότερα, αντιμετώπισε ένα πρόβλημα υγείας το οποίο δεν είχε προέλθει από τραυματισμό σε κάποιο παιχνίδι ή σε προπόνηση και τον άφησε εκτός αγωνιστικής δράσης για ενάμιση χρόνο (μέχρι τον Νοέμβριο του 2014). Μάλιστα στο διάστημα αυτού του ενάμιση χρόνου βρέθηκε κοντά στην επάνοδο άλλες δυο φορές τουλάχιστον αλλά η περίπτωση του παρουσίαζε επιπλοκές και πήγαινε πάντα πίσω με αποτέλεσμα να ξεκινάει την θεραπεία πάλι από την αρχή.

Τον Μάρτιο του 2014 ο νεαρός άσος υπέγραψε επαγγελματικό συμβόλαιο με τον Παναθηναϊκό με τους πράσινους να θέλουν να δείξουν με αυτή τους την κίνηση πόσο πίστευαν στο ταλέντο του παρά το το γεγονός ότι δεν ήξεραν πότε θα επέστρεφε.

Ντεμπούτο στην πρώτη ομάδα έκανε στις 7 Ιουνίου 2015 στον αγώνα πλέι οφ Ατρόμητος - Παναθηναϊκός 2-0.

Στις 6 Ιουνίου 2017 ο Παναθηναϊκός προχώρησε σε πρόωρη ανανέωση του συμβολαίου του Στάικου μέχρι το καλοκαίρι του 2020.

ΟΦΗ
Το καλοκαίρι του 2019 πήγε στον ΟΦΗ ως ελεύθερος.

Παραπομπές

Εξωτερικοί σύνδεσμοι
Πασχάλης Στάικος σε ιστοσελίδα ΠΑΕ Παναθηναϊκός
Πασχάλης Στάικος σε ιστοσελίδα Σούπερ Λίγκα 
Πασχάλης Στάικος στο soccerway
Πασχάλης Στάικος στο transfermarkt

Μέσοι ποδοσφαιριστές
Έλληνες ποδοσφαιριστές
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Ελλάδας Κ17
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές ΟΦΗ
Γεώργιος Τζωρτζόπουλος

Ο Γεώργιος Τζωρτζόπουλος (απαντάται και Τζορτζόπουλος, 1905-1983) ήταν Έλληνας δικηγόρος και πολιτικός. Υπηρέτησε ως νομάρχης, βουλευτής και υπουργός.

Βιογραφικά στοιχεία 
Γεννήθηκε το 1905 και ο πατέρας του, Δημήτριος Τζορτζόπουλος, ήταν βουλευτής Αιτωλοακαρνανίας. Το 1945 ο Γεώργιος, ο οποίος σπούδασε νομικά και άσκησε τη δικηγορία, διορίστηκε Νομάρχης Αχαΐας και την ίδια περίοδο Νομάρχης Ηλείας. Νωρίτερα χρημάτισε και υφυπουργός γενικός Διοικητής Ηπείρου.  Στη συνέχεια έλαβε μέρος στις εκλογές του 1946 και εξελέγη βουλευτής Ιωαννίνων με τον Συνδυασμό Εθνικού Κόμματος Ελλάδος (του Ναπολέοντα Ζέρβα)  και έλαβε  5.551 ψήφους. Πολιτεύτηκε και το 1950 χωρίς να εκλεγεί βουλευτής. Ήταν παντρεμένος με την Ελένη Τζορτζοπούλου και είχαν παιδιά.
Πέθανε τον Νοέμβριο του 1983 και κηδεύτηκε από το Πρώτο Νεκροταφείο Αθηνών στις 18 Νοεμβρίου 1983.

Παραπομπές 

Βουλευτές Ιωαννίνων
Νομάρχες Αχαΐας
Νομάρχες Ηλείας
Έλληνες Γενικοί Διοικητές Ηπείρου
Λουί Ντερουά

Ο Λουί Ντερουά (Louis Deroy, 1921-2003) ήταν Βέλγος ελληνιστής και γλωσσολόγος. Διετέλεσε καθηγητής φιλολογίας και ανατολικών γλωσσών στο Πανεπιστήμιο της Λιέγης. Τα επιστημονικά του ενδιαφέροντα κινούνταν γύρω από τις αρχαίες γραφές, την επιγραφική, τα τοπωνύμια και τη μυκηναϊκή γραμματεία. Δημοσίευσε άρθρα σε επιστημονικά περιοδικά και έλαβε μέρος σε διεθνή συνέδρια. Μετά τον θάνατό του, η κόρη του δώρισε τη βιβλιοθήκη του στο Πανεπιστήμιο Κρήτης.

Μονογραφίες
 Les leveurs d'impots dans le royaume mycenien de Pylos. Roma : Edizioni dell'Ateneo, 1968.
 L'emprunt linguistique. Paris : Société D'Édition Les Belles Lettres, 1980.
 Dictionnaire de noms de lieux (avec Marianne Mulon), Dictionnaires Le Robert, Paris 1992 (ISBN 285036195X).

Παραπομπές

Ντερο
Βαλντεμάρ Πούλσεν

Ο Βαλντεμάρ Πούλσεν --- 23 Νοεμβρίου 1869 με 23 Ιουλίου 1942 --- ήταν Δανός μηχανικός που έκανε σημαντικές συνεισφορές στην πρώιμη τεχνολογία ραδιοφώνου. Ανέπτυξε ένα (α) μαγνητικό καλώδιο οργάνων καταγραφής που ονομάζεται Τηλεγράφωνο το 1898 καθώς και (β) το πρώτο συνεχές κύμα ραδιοπομπού, τη Πούλσεν Αρκ - συσκευή αποστολής σημάτων, το 1903. Το Πούλσεν Αρκ χρησιμοποιήθηκε σε μερικούς από τους πρώτους ραδιοτηλεοπτικούς σταθμούς μέχρι τις αρχές της δεκαετίας του 1920.

Βιογραφία 
Γεννήθηκε στις 23 Νοεμβρίου του 1869 στην Κοπεγχάγη.

Η μαγνητική εγγραφή παρουσιάστηκε πρακτικά το 1898 από τον Βαλντεμάρ Πούλσεν. Ένα μαγνητικό καλώδιο καταγραφής, και ο διάδοχός του, η μαγνητική ταινία εγγραφής, περιλαμβάνει τη χρήση μαγνητισμένου μέσου που κινείται γύρω από μια κεφαλή εγγραφής. Ένα ηλεκτρικό σήμα, το οποίο είναι ανάλογο με τον ήχο που καταγράφει, προκαλεί ένα μοτίβο μαγνήτισης παρόμοιο με το σήμα από την κεφαλή εγγραφής. Η κεφαλή αναπαραγωγής η οποία μπορεί να είναι ίδια με την κεφαλή εγγραφής, μπορεί στη συνέχεια να "διαβάσει" τις αλλαγές στο μαγνητικό πεδίο στην ταινία και να τις μετατρέψει σε ηλεκτρικό σήμα.

ο Πούλσεν στις ΗΠΑ έλαβε δίπλωμα ευρεσιτεχνίας για το μαγνητικό μαγνητόφωνο το 1898. Με τον βοηθό του, Πίντερ O. Πέντερσεν, αργότερα ανάπτυξε άλλα μαγνητικά όργανα καταγραφής που καταγράφουν σε χαλύβδινο σύρμα, ταινία, ή δισκέτες. Καμία από αυτές τις συσκευές δεν είχαν ηλεκτρονική ενίσχυση, αλλά το ηχογραφημένο σήμα ήταν αρκετά εύκολα δυνατό για να ακουστεί μέσα από ένα ακουστικό ή ακόμα και να διαβιβαστεί μέσα από τηλεφωνικά καλώδια. Το 1900, στη Παγκόσμια έκθεση στο Παρίσι, ο Πούλσεν είχε την ευκαιρία να καταγράψει τη φωνή του Αυτοκράτορα Franz Josef από την Αυστρία το οποίο πιστεύεται πως είναι η αρχαιότερη σωζόμενη μαγνητική εγγραφή ήχου ως σήμερα.

Ο Πούλσεν ανάπτυξε ένα  Μετατροπέα / Μεταλλάκτη τόξου το 1908, που αναφέρεται ως "Μεταλλάκτης τόξου - αποστολής Σημάτων Πούλσεν", που χρησιμοποιήθηκε ευρέως στο ραδιόφωνο πριν από την έλευση της τεχνολογίας σωλήνα κενού. Το σύστημα ήταν σε θέση να χρησιμοποιηθεί για την επικοινωνία μεταξύ Lyngby και Νιούκαστλ με ένα στύλο ύψους ~30 μέτρων για τη διάδοση του σήματος.

Πέθανε στις 23 Ιουλίου 1942.

Κληρονομιά 
Ένα γραμματόσημο εκδόθηκε προς τιμήν του Πούλσεν το 1969.

Το Βαλντεμάρ Πούλσεν Χρυσό Μετάλλιο απονέμεται κάθε χρόνο για την εξαιρετική έρευνα στον τομέα των ραδιοφωνικών τεχνικών και συναφών τομέων από τη Δάνικη Ακαδημία Τεχνικών Επιστημών. Η βράβευση πραγματοποιήθηκε στις 23 Νοεμβρίου που είναι η επέτειος της γέννησής του. Ο Πούλσεν, ο ίδιος, έλαβε το πρώτο τέτοιο βραβείο το 1939. Το βραβείο καταργήθηκε το 1993.

Το Google Doodle τον τιμά στις 23 Νοεμβρίου 2018.

Δείτε επίσης 

 Χρονολόγιο ιστορικών εφευρέσεων
 Εγγραφή ήχου
 Λίστα των ανθρώπων σχετικά με τα γραμματόσημα της Δανίας

Εξωτερικοί σύνδεσμοι 

 "1898 – 1998 Poulsen δίπλωμα ευρεσιτεχνίας". 100 χρόνια της μαγνητικής εγγραφής.
 .
 Katz, Eugenii, . Biosensors & Bioelectronics.
 Poulsen, Βαλντεμάρ, "ΜΑΣ PAT No. 661,619 Μέθοδος εγγραφής και Αναπαραγωγής Ήχων ή Σήματα". Μαγνητική Ταινία Εγγραφής.
  by means of Poulsen's telegraphone.

Παραπομπές
Εμιλιάνο Σέχου

Ο Εμιλιάνο Σέχου (αλβανικά: Emiljano Sehu, γενν. 10 Ιουνίου 1998) είναι Αλβανός ποδοσφαιριστής που αγωνίζεται ως αμυντικός στον Αλμωπό Αριδαίας.

Ποδοσφαιρική καριέρα
Ο Σέχου αγωνίστηκε στην ομάδα του Πλατανιά από το 2014 ως το 2016, ενώ τη σεζόν 2016-17 συμμετείχε αρχικά με τη Λουφτετάρι στο πρωτάθλημα Αλβανίας και στη συνέχεια με την Α.Ε.Ε.Κ. ΙΝ.ΚΑ. στην ελληνική Γ΄ Εθνική.

Το καλοκαίρι του 2017, πήγε ως ελεύθερη μεταγραφή  στον Α.Ο. Καβάλας, με τον οποίο συμμετείχε επίσης στο πρωτάθλημα Γ΄ Εθνικής, ενώ μετά το τέλος της σεζόν συμφώνησε για τη νέα χρονιά με την Επισκοπή Ρεθύμνου, αγωνιζόμενος έτσι και τη σεζόν 2018-19 στη Γ΄ Εθνική.

Το καλοκαίρι του 2019, ο Σέχου μεταπήδησε στον Ο.Φ. Ιεράπετρας, για να τον ενισχύσει στη Football League, μετά την άνοδό του από τη Γ΄ Εθνική ως πρωταθλητής του 5ου Ομίλου.

Το καλοκαίρι του 2021, ο Σέχου υπέγραψε συμβόλαιο με τον Αλμωπό Αριδαίας που συμμετέχει στην Super League 2.

Παραπομπές 

Έλληνες ποδοσφαιριστές
Αλβανοί ποδοσφαιριστές
Ποδοσφαιριστές Α.Ο. Πλατανιά
Ποδοσφαιριστές Λουφτετάρι
Ποδοσφαιριστές Α.Ο. Καβάλα
Μορέας Α.Ε.

Η Μορέας Α.Ε. είναι εταιρεία δημοσίων έργων. Ιδρύθηκε στις 22 Δεκεμβρίου 2006 και έχει αναλάβει με Σύμβαση Παραχώρησης την κατασκευή και την συντήρηση του Αυτοκινητόδρομου Κεντρικής Πελοποννήσου, τον Κάθετο Άξονα του Α7 Λεύκτρο-Σπάρτη και, μελλοντικά, ένα τμήμα της Ιόνιας Οδού από το Καλό Νερό μέχρι την Τσακώνα.

Έργα της Μορέας Α.Ε.

Αυτοκινητόδρομος 7 

Ο αυτοκινητόδρομος παραδόθηκε στην κυκλοφορία το 2016 με την κατασκευή της Περιφερειακής Οδού Καλαμάτας και της Γέφυρας Τσακώνας. Στον συγκεκριμένο αυτοκινητόδρομο πλέον γίνονται εργασίες συντήρησης και έχουν εγκατασταθεί 5 σταθμοί διοδίων.

Αυτοκινητόδρομος 71 

Ο αυτοκινητόδρομος παραδόθηκε στην κυκλοφορία το 2016 και τώρα γίνονται εργασίες συντήρησης. Έχει εγκατασταθεί 1 σταθμός διοδίων.

Μέτοχοι
Μέτοχοι της Μορέας Α.Ε. είναι οι εταιρείες:

 ΑΚΤΩΡ ΠΑΡΑΧΩΡΗΣΕΙΣ Α.Ε., με ποσοστό 71,67%
 J&P-ΑΒΑΞ, με ποσοστό 15%
 ΙΝΤΡΑΚΟΜ Α.Ε. ΣΥΜΜΕΤΟΧΩΝ, με ποσοστό 13,33%

Ελληνικές επιχειρήσεις
Ελληνικά εμπορικά σήματα
Επαρχίες του Νεπάλ

Οι Επαρχίες του Νεπάλ (νεπαλικά: नेपालका प्रदेशहरू, Nepalka Pradeshaharu) διαμορφώθηκαν στις 20 Σεπτεμβρίου του 2015 σύμφωνα με το Πρόγραμμα 4 του Συντάγματος του Νεπάλ. Οι επτά επαρχίες δημιουργήθηκαν από την ομαδοποίηση των υφιστάμενων επαρχιών. Το σημερινό σύστημα των επτά επαρχιών αντικατέστησε ένα παλαιότερο σύστημα που διαιρούσε το Νεπάλ σε 14 Διοικητικές Ζώνες που ομαδοποιούνταν σε πέντε αναπτυξιακές περιοχές.

Ιστορία 
Οι Επαρχίες του Νεπάλ δημιουργήθηκαν σύμφωνα με το Πρόγραμμα 4 του Συντάγματος του Νεπάλ. Οι επτά επαρχίες δημιουργήθηκαν από την ομαδοποίηση των υφιστάμενων επαρχιών, αλλά τα εδάφη των επαρχιών Ναουαλπαράσι και Ρουκούμ μοιράστηκαν σε δύο επαρχίες. Κάθε επαρχία έχει τοπικές μονάδες. Το Νεπάλ περιλαμβάνει έξι μητροπόλεις, 11 υπομητροπόλεις, 276 δημοτικά συμβούλια και 460 συμβούλια χωριών. 

Τον Ιανουάριο του 2018, η Κυβέρνηση του Νεπάλ ανακοίνωσε τις προσωρινές ονομασίες των επτά επαρχιών. Σύμφωνα με το Άρθρο 295 (2), τα μόνιμα ονόματα των επαρχιών θα πρέπει να οριστούν με πλειοψηφία δύο τρίτων σε ψηφοφορία του νομοθετικού σώματος κάθε επαρχίας.

Πολιτική

Κυβέρνηση 
Η εκτελεστική εξουσία των επαρχιών, σύμφωνα με το Σύνταγμα και τους νόμους, ασκείται από το Συμβούλιο των Υπουργών της επαρχίας. Η εκτελεστική εξουσία της επαρχίας ασκείται από τον επικεφαλής του συμβουλίου. Ωστόσο, σε περίπτωση απουσίας του επαρχιακού επικεφαλής θα επιβληθεί κατάσταση έκτακτης ανάγκης ή θα αναληφθεί Ομοσπονδιακός έλεγχος. Κάθε επαρχία έχει και τελετουργικό επικεφαλής ως εκπρόσωπος της Ομοσπονδιακής κυβέρνησης. Ο Πρόεδρος διορίζει τους κυβερνήτες για κάθε επαρχία. Ο Κυβερνήτης απολαμβάνει τα δικαιώματα και ασκεί τα καθήκοντα που πρέπει να εκτελεστούν όπως προβλέπονται από το σύνταγμα ή τους νόμους.

Συνελεύσεις 
Η Πραντές Σάμπα ή Επαρχιακή Συνέλευση είναι η μονοθάλαμη νομοθετική συνέλευση για κάθε ομοσπονδιακή επαρχία. Η θητεία για την Επαρχιακή Συνέλευση είναι πέντε έτη, εκτός αν διαλυθεί νωρίτερα.

Οι υποψήφιοι για κάθε εκλογική περιφέρεια επιλέγονται από τα πολιτικά κόμματα ή προτείνονται ως ανεξάρτητοι. Κάθε εκλογική περιφέρεια εκλέγει ένα βουλευτή, σύμφωνα με το σύστημα ο πρώτος παίρνει το αξίωμα. Καθώς το Νεπάλ χρησιμοποιεί ένα σύστημα παράλληλης ψηφοφορίας, οι ψηφοφόροι ρίχνουν άλλο ένα ψηφοδέλτιο για την ανάδειξη των μελών μέσα από τη κομματική λίστα με αναλογική εκπροσώπηση. Το ισχύον σύνταγμα ορίζει ότι το εξήντα τοις εκατό των μελών θα πρέπει να εκλεγεί από το σύστημα ο πρώτος παίρνει το αξίωμα και το υπόλοιπο 40% από το σύστημα αναλογικής εκπροσώπησης με τη κομματική λίστα. Οι γυναίκες πρέπει να καλύπτουν το ένα τρίτο του συνόλου των μελών που εκλέγονται από κάθε κόμμα και αν το ποσοστό ενός τρίτου δεν εκλεγεί, το κόμμα που αποτυγχάνει να εξασφαλίσει το ποσοστό αυτό θα πρέπει να εκλέξει το ένα τρίτο του συνολικού αριθμού του ως γυναίκες μέσα από το σύστημα κομματικής λίστας με αναλογική εκπροσώπηση.

Ένα κόμμα με απόλυτη πλειοψηφία (με περισσότερες έδρες από όλα τα άλλα κόμματα μαζί) μετά τις εκλογές σχηματίζει κυβέρνηση. Αν ένα κόμμα δεν έχει οριστική πλειοψηφία, τα κόμματα μπορεί να σχηματίσουν συμμαχίες.

Κατάλογος επαρχιών

Δείτε επίσης 

 Νεπάλ

Παραπομπές 

Pages with unreviewed translations
Χρυσοβέργι Αιτωλοακαρνανίας

Το Χρυσοβέργι, επίσημα Χρυσοβέργιον, είναι πεδινό χωριό του νομού Αιτωλοακαρνανίας σε υψόμετρο 70 μέτρων.

Γεωγραφία - Αξιοθέατα
Το Χρυσοβέργι βρίσκεται ανάμεσα στη λιμνοθάλασσα του Αιτωλικού (ΒΔ.) και τη λίμνη Λυσιμαχίας (ΝΑ.). Είναι κτισμένο στους δυτικούς πρόποδες του όρους Αράκυνθος (Ζυγός) σε περιοχή κατάφυτη από ελιές. Κοντά από το χωριό περνάει η εθνική οδός Αγρινίου - Αντιρρίου (ΕΟ 5). Απέχει 11,5 χλμ. Β.-ΒΔ. του Αιτωλικού και 14,5 χλμ. Ν. του Αγρινίου.

Οι κάτοικοι του Χρυσοβεργίου, εκτός της γεωργίας και των ονομαστών ελιών που παράγουν, ασχολούνται και με την κτηνοτροφία, αφού μεγάλο μέρος του πληθυσμού του αποτελείται από Ευρυτάνες που μετά τον Εμφύλιο πόλεμο μετακινήθηκαν από τη Σκοπιά (Τσεκλείστα) Ευρυτανίας. Στο χωριό δραστηριοποιείται ο Εξωραϊστικός Μορφωτικός Σύλλογος Χρυσοβεργίου, ο Αγροτουριστικός, Βιοτεχνικός και Οικοτεχνικός Συνεταιρισμός Γυναικών «Χρυσή Βέργα». και από το 1978 η Α.Ε. Χρυσοβερίου.

Προς τα ανατολικά του χωριού βρίσκεται το φαράγγι της Κλεισούρας και η εκκλησία της Ζωοδόχου Πηγής ή Αγία Ελεούσα Αιτωλοακαρνανίας. Η περιοχή του φαραγγιού από το Χρυσοβέργι (νότια είσοδος) μέχρι τα Φραγκουλαίικα (βόρεια) μαζί με το βουνό Αράκυνθος είναι ενταγμένο στο δίκτυο Natura (Φύση) 2000. όπου παλαιότερα ζούσαν μερικά ζευγάρια γυπαετών ενώ σήμερα η περιοχή φιλοξενεί μεγάλο πληθυσμό όρνεων, αλλά και αμφίβιων/ερπετών όπως: Κιτρινοβομβίνες (Bombina variegata scabra), Πρασινόφρυνους (Bufo viridis viridis), Δεντροβάτραχους (Hyla arborea arborea) και Ονυχοχελώνες (Testudo hermanni hermanni).

Διοικητικά - Πληθυσμιακά
Ως οικισμός αναφέρεται επίσημα το 1879, με το ΦΕΚ 50Α - 25/07/1879, να προσαρτάται στον τότε δήμο Ωλενείας. Το 1912 συστάθηκε η κοινότητα Χρυσοβεργίου με έδρα τον οικισμό. Σύμφωνα με το πρόγραμμα Καλλικράτης, μαζί με τα Γιατσαίικα αποτελεί την τοπική κοινότητα Χρυσοβεργίου που ανήκει στη δημοτική ενότητα Αιτωλικού του δήμου Ιεράς Πόλης Μεσολογγίου και σύμφωνα με την απογραφή 2011 ως κοινότητα έχει πληθυσμό 486 κατοίκους, ενώ ως οικισμός 465.

Απογραφές πληθυσμού

Εξωτερικοί σύνδεσμοι 

 Το φαράγγι της Κλεισούρας (Natura 2000) από τον ιστότοπο http://www.pde.org.gr
 Ο ιστότοπος του Εξωραϊστικού Μορφωτικού Συλλόγου Χρυσοβεργίου

Παραπομπές

Χωριά του νομού Αιτωλοακαρνανίας
Δήμος Αιτωλικού
Δήμος Ιεράς Πόλεως Μεσολογγίου
Κομητεία του Μπριέν

Η Κομητεία του Μπριέν ήταν μια μεσαιωνική κομητεία στη Γαλλία γύρω από το Μπριέν-Λε-Σατώ στο διαμέρισμα του Μπαρ-συρ-Ωμπ.

Κόμητες του Μπριέν

Ένγκελμπερτ Γ΄ του Μπριέν
Ένγκελμπερτ Δ΄ του Μπριέν
Γκωτιέ Α΄ του Μπριέν
Εράρ Α΄ του Μπριέν
Γκωτιέ Β΄ του Μπριέν
Εράρ Β΄ του Μπριέν
Γκωτιέ Γ΄ του Μπριέν
Γκωτιέ Δ΄ του Μπριέν
Ιωάννης κόμης του Μπριέν
Ούγος του Μπριέν
Γκωτιέ Ε΄ του Μπριέν
Γκωτιέ ΣΤ΄ του Μπριέν
Ισαβέλλα ντε Μπριέν
Σιγκέρ Β΄ του Ανγκιάν
Γκωτιέ Δ΄ του Ανγκιάν
Λουδοβίκος του Ανγκιάν
Μαργαρίτα, κόμισσα του Μπριέν
Ιωάννης του Μπωβουάρ
Πέτρος Α΄ του Σαιν-Πολ
Λουδοβίκος του Σαιν-Πολ
Πέτρος Β΄ του Σαιν-Πολ
Αντώνιος Α΄ του Λινύ
Κάρολος Α΄ του Λινύ
Αντώνιος Β΄ του Λινύ
Ιωάννης Γ΄ του Λινύ

Εξωτερικοί σύνδεσμοι

Κόμητες της Καμπανίας

Κόμητες της Βρυένης
Οίκος του Μπριέν
Χαλυβουργία Ελλάδος Α.Ε.

Η Χαλυβουργία Ελλάδος είναι ελληνική χαλυβουργία η οποία εδρεύει στον Κηφισιά. Προέκυψε το 2006 από τη συγχώνευση 2 μεγάλων χαλυβουργιών την Ελληνική Χαλυβουργία ΑΕ και Χαλυβουργία Θεσσαλίας ΑΣΕΕ. Η εταιρεία είναι η 2η μεγαλύτερη μη εισηγμένη εταιρεία με πωλήσεις στην Ελλάδα.

Ιστορία 
Η πρώτη ελληνική βιομηχανία χάλυβα, που έφερε τον τίτλο «Ελληνική Χαλυβουργία», ιδρύθηκε από την οικογένεια Σταύρου Σαλαπάτα στην οδό Πειραιώς στην Αθήνα το 1937, ο οποίος προηγουμένως είχε ιδρύσει την εταιρεία «Ελληνικά Συρματουργεία» (1932). Το 1951, το εργοστάσιο της Ελληνικής Χαλυβουργίας μετακόμισε στον Ασπρόπυργο Αττικής, και συνέχισε να λειτουργεί έως το 2014 ως μία από τις δύο μονάδες της «Χαλυβουργίας Ελλάδος» με ετήσια παραγωγική δυναμικότητα 400.000 τόνους χάλυβα από ανάτηξη παλαιοσιδήρου.

Το 1963, η οικογένεια Μάνεση ίδρυσε την «Χαλυβουργία Βόλου», η οποία το 1974 μετονομάστηκε σε «Θεσσαλική Χαλυβουργία». Οι εγκαταστάσεις της «Θεσσαλικής Χαλυβουργίας» περιλαμβάνουν χαλυβουργείο στο Βελεστίνο Μαγνησίας ετήσιας δυναμικότητας 700.000 τόνων χάλυβα από ανάτηξη παλαιοσιδήρου και ελασματουργείο στην Βιομηχανική Ζώνη Βόλου. Διαγράφοντας μια σταθερά ανοδική πορεία και θέτοντας συνεχώς νέα πρότυπα κατασκευαστικής υπεροχής, η εταιρία συμμετέχει στην υλοποίηση μεγάλων έργων υποδομής. Με σίδερα της κατασκευάστηκε το μεγαλύτερο μέρος της γέφυρας Ρίου-Αντιρρίου. 

Το 2006, η «Θεσσαλική Χαλυβουργία» εξαγόρασε την «Ελληνική Χαλυβουργία» και ο νέος όμιλος ονομάσθηκε «Χαλυβουργία Ελλάδος».

Πηγές 
 "Γιατί βάζει λουκέτο η Χαλυβουργία Ελλάδος", energypress.gr (18 Φεβρουαρίου 2014). 
 Κώτσης Βασίλης "Το μεγάλο ξεκαθάρισμα στις χαλυβουργίες", Το Βήμα (30 Ιουλίου 2016). 

Ελληνικές επιχειρήσεις
Ελληνικά εμπορικά σήματα
Ελληνικές βιομηχανίες
Μικαέλα Φωτιάδη

Η Μικαέλα Φωτιάδη (Χάαρλεμ, 26 Δεκεμβρίου 1993) είναι Ελληνίδα μοντέλο. Το 2015 εξελέγη Σταρ Ελλάς και το 2016 Μις Ευρώπη.

Πρώιμα χρόνια 
Γεννήθηκε στις 26 Δεκεμβρίου 1993 στο Χάαρλεμ της Ολλανδίας από Ολλανδή μητέρα και Έλληνα πατέρα. Έχει δύο αδελφές, τις Ντανιέλλα (γενν. 1991) και Αλεξάνδρα (γενν. 1997), καθώς κι έναν αδελφό, το Μερκούριο (γενν. 2004). Όταν εκείνη ήταν εννέα ετών, εγκαταστάθηκαν οικογενειακώς στην Ελλάδα και συγκεκριμένα στην Ιεράπετρα (τόπο καταγωγής του πατέρα της).

Καριέρα 
Ξεκίνησε να ασχολείται με το modeling το 2011, σε ηλικία 17 ετών , στέφθηκε Miss Young Crete στα τοπικά κρητικά καλλιστεία ενώ το 2013, Miss Tourism Planet (Μις Παγκόσμιος Τουρισμός). Έπειτα, άρχισε να εργάζεται επαγγελματικά ως μοντέλο, κάνοντας φωτογραφίσεις σε συνεργασία με το ελληνικό πρακτορείο μοντέλων Fashion Cult Models.

Το 2015, συμμετείχε ξανά στα ελληνικά καλλιστεία, καταφέρνοντας να πάρει τη πρώτη θέση και τον τίτλο της Σταρ Ελλάς. Μετά τη νίκη της, ακολούθησε η εκπροσώπηση της χώρας στο παγκόσμιο διαγωνισμό ομορφιάς Μις Υφήλιος, που έγινε στο Λας Βέγκας, φτάνοντας στη τελική 20αδα. Την ίδια χρονιά, συνεργάστηκε με τη τουρκική εταιρία εσωρούχων "25th Hour by Seda Oturan".

Το 2016, στέφθηκε Μις Ευρώπη στο Λίβανο και έπειτα ξεκίνησε τη συνεργασία της με τη λιβανέζικη εταιρία καλλυντικών "Savanah Cosmetics". Την ίδια χρονιά έκανε και τη πρώτη της εμφάνιση στη πασαρέλα του MadWalk - The Fashion Music Project, σε συνεργασία με τη σχεδιάστρια μόδας Celia Kritharioti. Το 2017, συμμετείχε ξανά στο ίδιο show, αυτή τη φορά ούσα έγκυος σε συνεργασία με την εταιρία MED Luxurious.

Έχει περπατήσει αρκετές φορές στο Athens Exclusive (Εβδομάδα Μόδας Ελλάδας) για σχεδιαστές όπως Nella Ioannou, Panos Apergis, Chris Stratikopoulos, Kathy Heyndels και Makis Tselios.

Το καλοκαίρι του 2018, πέρασε στις auditions του reality "Greece's Next Top Model" όπου κατάφερε να μπει στο σπίτι του παιχνιδιού. Τελικά, κατέκτησε την 9η θέση.

Το 2020, συμμετείχε ως διαγωνιζόμενη στο ριάλιτι μόδας My Style Rocks.

Φιλμογραφία

Προσωπική ζωή 
Από το 2013 μέχρι το 2019 ήταν ζευγάρι με τον επιχειρηματία και μοντέλο, Γιάννη Μπορμπόκη, με τον οποίο απέκτησαν μαζί έναν γιο, τον Χρήστο-Μιχαήλ (γενν. 21 Ιουνίου 2017).

Εξωτερικοί σύνδεσμοι 

 Official Star Hellas website

Ελληνίδες μοντέλα
Νικήτριες Σταρ Ελλάς
Μοναστήρι της Ζάβαλα

Το Μοναστήρι της Ζάβαλα (σερβικά: Манастир Завала) είναι ιστορικό μοναστήρι της Σερβικής Ορθόδοξης Εκκλησίας στη Βοσνία, αφιερωμένο στα Εισόδια της Θεοτόκου.

Περιγραφή και ιστορικά στοιχεία 
Το μοναστήρι βρίσκεται στον μικρό οικισμό Ζάβαλα του δήμου Ράβνο στο νότιο τμήμα της χώρας, κοντά στα σύνορα με την Κροατία και το Μαυροβούνιο. Η μονή είναι κτισμένη στους πρόποδες της οροσειράς Όστρογκ δίπλα ακριβώς από παρακείμενη σπηλιά, με αποτέλεσμα η αρχιτεκτονική της να επηρεάζεται σημαντικά από αυτόν τον παράγοντα, με τη βόρεια πλευρά της να στηρίζεται πάνω στους βράχους.

Η ίδρυση της μονής της Ζάβαλα ανάγεται στον 13ο αιώνα, ενώ η πρώτη γραπτή μαρτυρία για την ύπαρξή της χρονολογείται κατά το 1514, περίοδο κατά την οποία αναφέρεται πως διέθετε αίθουσα αντιγραφής συγγραμμάτων. Παράλληλα, σε ανασκαφές που διεξήχθησαν την περίοδο 2000-2002 ανακαλύφθηκαν κάτω από το ιερό θεμέλια παλαιότερης εκκλησίας. Το 1619 ο ναός τοιχογραφήθηκε από τον ονομαστό ζωγράφο Γεώργιο Μιτροφάνοβιτς, ενώ λίγα χρόνια αργότερα στο συγκεκριμένο μοναστήρι εκάρη μοναχός ο άγιος Βασίλειος του Όστρογκ.

Το 1876 η μονή της Ζάβαλα ανακαινίστηκε και επεκτάθηκε μέσω της ανέγερσης κοιτώνων, ενώ δέκα χρόνια αργότερα ξεκίνησε εντός του χώρου της η λειτουργία σχολής. Επιπλέον, το 1899 κατασκευάστηκε και το καμπαναριό, το οποίο είναι κτισμένο πάνω στον παρακείμενο βράχο.

Στη διάρκεια του 20ού αιώνα η μονή υπέστη σοβαρές καταστροφές τόσο κατά τον Β΄ Παγκόσμιο Πόλεμο, όσο και αργότερα κατά την περίοδο του πολέμου της Γιουγκοσλαβίας. Τα τελευταία χρόνια πραγματοποιούνται εργασίες συντήρησης και αποκατάστασης της μονής.

Παραπομπές 

Σερβικά Ορθόδοξα μοναστήρια στη Βοσνία και Ερζεγοβίνη
Εθνικά μνημεία στη Βοσνία και Ερζεγοβίνη
Απελευθέρωση των Ιωαννίνων

Η μάχη για την απελευθέρωση των Ιωαννίνων ήταν η σημαντικότερη μάχη μεταξύ της Ελλάδας και Οθωμανικής Αυτοκρατορίας στο Ηπειρωτικό μέτωπο κατά τη διάρκεια του Α' Βαλκανικού Πολέμου (5 Οκτωβρίου 1912- 18 Μαΐου 1913). Οι μάχες για την κατάληψη των Ιωαννίνων κράτησαν 85 μέρες (29 Νοεμβρίου 1912 - 21 Φεβρουαρίου 1913) όταν οι οθωμανικές δυνάμεις παραδόθηκαν στον διάδοχο Κωνσταντίνο, τότε επικεφαλής του ελληνικού στρατού. Μετά την απελευθέρωση των Ιωαννίνων, οι IV και VI Μεραρχίες της Στρατιάς Ηπείρου μεταφέρθηκαν στη Θεσσαλονίκη.

Δείτε επίσης 

Βαλκανικοί πόλεμοι

Παραπομπές 

Α΄ Βαλκανικός Πόλεμος
Ιωάννινα
Μάχες του Α΄ Βαλκανικού Πολέμου
Μιχάλης Λεβεντογιάννης

Ο Μιχάλης Λεβεντογιάννης (26 Ιουλίου 1986) είναι Έλληνας ηθοποιός. Είναι απόφοιτος της Δραματικής Σχολής του Γιώργου Θεοδοσιάδη, το 2013. 

Έγινε ιδιαίτερα γνωστός στο ευρύ κοινό από τους πρωταγωνιστικούς του ρόλους σε δημοφιλείς τηλεοπτικές σειρές μεταξύ των οποίων είναι «Δίδυμα Φεγγάρια», «Το Τατουάζ», «Έρωτας Μετά», «Αγγελική» και «Παγιδευμένοι»

Πρώτα Χρόνια 
Γεννήθηκε στις 26 Ιουλίου του 1986 στην Αθήνα όπου και μεγάλωσε. Τελειώνοντας το σχολείο, ξεκίνησε σπούδασε marketing και διοίκηση επιχειρήσεων. Ολοκληρώνοντας τις σπουδές του ξεκίνησε να εργάζεται σε διαφημιστική εταιρία ωστόσο σε ηλικία 22 ετών αποφάσισε να ασχοληθεί επαγγελματικά με την υποκριτική εγκαταλείποντας το χώρο της διαφήμισης. Σπούδασε στη Δραματική Σχολή του Γιώργου Θεοδοσιάδη από όπου και αποφοίτησε το 2013 ξεκινώντας την πορεία του σε θέατρο και τηλεόραση.

Βιογραφικό

Τηλεόραση 
Έκανε την πρώτη του τηλεοπτική εμφάνιση τον Μάρτιο του 2015 στο επεισόδιο "Το δώρο" της αστυνομικής σειράς του ALPHA, «10η εντολή». Ακολούθησε μία ακόμη συμμετοχή στην ίδια σειρά, στο επεισόδιο "Θυμός", τον Απρίλιο του ίδιου έτους. Την ίδια χρονιά κέρδισε ένα ρόλο για το καστ της κωμικής σειράς του MEGA, «Μάλιστα, Σεφ!». Εκεί τη σεζόν 2015-16 υποδύθηκε τον Κωστή, τον μπάρμαν του εστιατορίου που διαδραματιζόταν οι ιστορίες της σειράς. Την αμέσως επόμενη σεζόν, πήρε έναν από τους πρωταγωνιστικούς ρόλους αυτόν του Ορέστη Δελλή στο δεύτερο κύκλο της καθημερινής σειράς του ANT1, «Δίδυμα Φεγγάρια», συνεργαζόμενος με τον σκηνοθέτη Ανδρέα Γεωργίου και τον παραγωγό Κούλη Νικολάου.

Η συνεργασία του με το δίδυμο Γεωργίου-Νικολάου συνεχίστηκε και τη σεζόν 2017-18. Πιο συγκεκριμένα εκείνη την περίοδο πήρε έναν από τους πρωταγωνιστικούς ρόλους στη νέα δραματική σειρά του ALPHA, «Το Τατουάζ», σε σενάριο Βάνας Δημητρίου. Εκεί υποδύθηκε τον εφοπλιστή Τόνι Νίβεν. Η παρουσία του στη σειρά συνεχίστηκε και τη σεζόν 2018-19, μέχρι την ολοκλήρωσή της. Την περίοδο 2019-20 υποδύθηκε τον αστυνόμο Γιώργο Αθανασιάδη, στο ερωτικό θρίλερ του ALPHA, «Έρωτας Μετά». Τη σεζόν 2020-21 πρωταγωνίστησε στη δραματική σειρά του ALPHA «Αγγελική», υποδυόμενος τον επιστάτη Μιχάλη Ζάχο. Τη σεζόν 2022-23  πρωταγωνιστει στη σειρά του ΑΝΤ1, «Παγιδευμένοι» ως Δημήτρης Μαρκέτος.

Κινηματογράφος 
Έκανε το κινηματογραφικό του ντεμπούτο το 2018 στην ταινία "Αιγαίο SOS" πρωταγωνιστώντας μαζί με τους Θοδωρή Αθερίδη, Πάνο Βλάχο και Ευαγγελία Συριοπούλου.

Θέατρο 
Στο θέατρο έχει λάβει μέρος στις παραστάσεις "Όλα για τη μητέρα μου", "Πιάφ", "Dogville", "20 χρόνια από το θάνατο της Μελίνας Μερκούρη" , "η Δασκάλα με τα Χρυσά Μάτια "

Φιλμογραφία

Τηλεόραση

Κινηματογράφος

Θεατρογραφία

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Ντόρα Μακρυγιάννη

Η Ντόρα Μακρυγιάννη (Αίγιο, 15 Φεβρουαρίου 1991) είναι Ελληνίδα ηθοποιός.

Βιογραφικό 
Γεννήθηκε στις 15 Φεβρουαρίου του 1991 στο Αίγιο όπου και πέρασε τα παιδικά της χρόνια. Τελειώνοντας το σχολείο σπούδασε οικονομικά και ασφαλιστική, ενώ μετά το πέρας των σπουδών της ξεκίνησε να εργάζεται στο ασφαλιστικό γραφείο του πατέρα της στο Αίγιο. Παράλληλα με την εργασία της στο ασφαλιστικό γραφείο, ασχολήθηκε με την υποκριτική ως μέλος μιας ερασιτεχνικής θεατρικής ομάδας. Αυτή η επαφή με την υποκριτική την οδήγησε στο να λάβει την απόφαση να εργαστεί επαγγελματικά ως ηθοποιός. Σε ηλικία 24 ετών εγκαταστάθηκε στην Αθήνα, δίνοντας εξετάσεις σε διάφορες σχολές θεάτρου. Τελικά το 2015 έγινε δεκτή στη Δραματική Σχολή του Εθνικού Θεάτρου ξεκινώντας τις σπουδές της. Αποφοίτησε από το Εθνικό Θέατρο την άνοιξη του 2018.

Κατά τη διάρκεια μιας παράστασης που συμμετείχε λίγο πριν το τέλος των σπουδών της, η Θεανώ Κυριάκη, υπεύθυνη μυθοπλασίας του ANT1, της πρότεινε τον πρωταγωνιστικό ρόλο για τη νέα καθημερινή δραματική σειρά του σταθμού Γυναίκα Χωρίς Όνομα, που θα έκανε πρεμιέρα τη σεζόν 2018-2019. Όπως δήλωσε η ίδια σε συνέντευξή της το 2018, δεν ήταν καθόλου προετοιμασμένη για ένα πρωταγωνιστικό ρόλο σε τηλεοπτική σειρά. Η ίδια έκανε το τηλεοπτικό της ντεμπούτο στη σειρά υποδυόμενη τη Μαρίνα Αντωνιάδου μια νεαρή κοπέλα που χάνει την νεογέννητη κόρη της και μπαίνει στη φυλακή εξαιτίας της βιολογικής της μητέρας και επιστρέφει χρόνια μετά με νέα ταυτότητα με σκοπό την εκδίκηση. Παρέμεινε στη σειρά μέχρι την ολοκλήρωσή της τον Ιούλιο του 2020. Την ίδια περίοδο έγινε γνωστό, πως συνεχίζει την συνεργασία της με τον τηλεοπτικό σταθμό ANT1 με πρωταγωνιστικό ρόλο στη νέα καθημερινή σειρά Ήλιος τη σεζόν 2020-2022.

Προσωπική Ζωή

Κοινωνική ευαισθησία 
Τον Οκτώβριο του 2018 σε μία από τις συνεντεύξεις που έδωσε για την προώθηση της σειράς, μίλησε δημόσια για το θέμα της κακοποίησης που η ίδια βίωσε σε μία ερωτική σχέση της σε ηλικία 17 ετών.

Όπως είπε λίγο καιρό μετά, ο λόγος που έκανε την συγκεκριμένη δήλωση ήταν για να παροτρύνει γυναίκες που βίωσαν παρόμοιες καταστάσεις να μιλήσουν ανοικτά για τη λύση του προβλήματος.

Φιλμογραφία

Τηλεόραση

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Samo ku waar

Το Samo ku waar (σομαλικά για το "Μακρά Ζωή με Ειρήνη") είναι ο εθνικός ύμνος της Σομαλιλάνδης, μη αναγνωρισμένη δημοκρατία που αναγνωρίζεται διεθνώς ως αυτόνομη περιοχή της Σομαλίας.

Ιστορία 
Ο ύμνος γράφτηκε και συντέθηκε από τον Χασάν Σέιχ Μουμίν, γνωστό Σομαλό θεατρικό συγγραφέα και συνθέτη. Ο ύμνος υιοθετήθηκε το 1997 και τραγουδιέται στα σομαλικά.

Στίχοι

Σομαλίας Στίχοι 

 Samo ku waar, samo ku waar
 Samo ku waar, samo ku waar
 Samo ku waar, samo ku waar

 Sarreeye calanka sudhan Bilay dhulkiisaa,
 Samo ku waariyoo Iyo bogaadin sugan

Hanbalyo suuban kugu salaannee 

 Saamo ku waar
 Hanbalyo suuban kugu salaannee
 Saamo ku waar

Geesiyaashii naftooda u sadqeeyay

 Qarannimada Soomaaliland
 Geesiyaashii naftooda u sadqeeyay :Qarannimada Soomaaliland

Xuskooda dhowrsan kugu salaannee

 samo ku waar
 Xuskooda dhowrsan kugu salaannee
 samo ku waar

Guulside xanbaarsan

 Soo noqoshadiisa
 Guulside xanbaarsan
 Soo noqoshadiisa

Kalsooniduu mutaystayee dastuurka

 Dastuurka ku salaan kugu salaanay

Midnimo walaalnimo Goobanimo 

 Midnimo walaalnimo Goobanimo

Islaanimo kugu salaanee samow samidiyo

 Islaanimo kugu salaanee samow samidiyo

Samo ku waar samo ku waar Soomaaliland

 Samo ku waar samo ku waar Soomaaliland
 Samo ku waar samo ku waar Soomaaliland
 Samo ku waar samo ku waar Soomaaliland

Μετάφραση 

 Μακρά ζωή με ειρήνη, μακρά ζωή με ειρήνη
 Μακρά ζωή με ειρήνη, μακρά ζωή με ειρήνη
 Μακρά ζωή με ειρήνη, μακρά ζωή με ειρήνη

Για την σημαία που κυματίζει ψηλά

 Που φέρνει την ομορφιά στον τόπο μας

 Μακρά ζωή με ειρήνη

Και το θαυμασμό

Σε χαιρετούμε με χαρά,

 Μακρά ζωή με ειρήνη
 Σε χαιρετούμε με χαρά,
 Μακρά ζωή με ειρήνη

Οι ήρωες που θυσίασαν τη ζωή τους

 Για το έθνος της Σομαλιλάνδης
 Οι ήρωες που θυσίασαν τη ζωή τους
 Για το έθνος της Σομαλιλάνδης

Σας χαιρετούμε με την μνήμη 

 Μακρά ζωή με ειρήνη
 Σας χαιρετούμε με την μνήμη
 Μακρά ζωή με ειρήνη

Και την επιστροφή του φέρων της επιτυχίας

 Και την επιστροφή του φέρων της επιτυχίας

Για το Σύμβολο της Αναγέννησης

 Για το αξιόπιστο Σύνταγμα

Σε χαιρετούμε με ενότητα, την Αδελφοσύνη

 Σε χαιρετούμε με ενότητα, την Αδελφοσύνη

Κυριαρχία και Μουσουλμανικότητα

 Κυριαρχία και Μουσουλμανικότητα

Μακρά ζωή με ειρήνη, μακρά ζωή με ειρήνη Σομαλιλάνδη

 Μακρά ζωή με ειρήνη, μακρά ζωή με ειρήνη Σομαλιλάνδη
 Μακρά ζωή με ειρήνη, μακρά ζωή με ειρήνη Σομαλιλάνδη
 Μακρά ζωή με ειρήνη, μακρά ζωή με ειρήνη Σομαλιλάνδη

Παραπομπές

Εξωτερικοί σύνδεσμοι 

 Μουσική του ύμνου

Εθνικοί ύμνοι
Σομαλιλάνδη
Ο Θαλασσόλυκος

Ο Θαλασσόλυκος είναι ψυχολογικό μυθιστόρημα του 1904 από τον Αμερικανό συγγραφέα Τζακ Λόντον. Ο πρωταγωνιστής του βιβλίου, Χάμφρεϊ βαν Βέιντεν, είναι κριτικός βιβλίων που επιζεί από μια σύγκρουση στον ωκεανό και έρχεται κάτω από την κυριαρχία του Γουλφ Λάρσεν, του ισχυρού και ανήθικου πλοιάρχου που τον έσωσε. Η πρώτη εκτύπωση σε 40.000 αντίτυπα εξαντλήθηκε αμέσως πριν από τη δημοσίευση. Ο Άμπροουζ Μπηρς επαίνεσε τον τρόπο με τον οποίο δόθηκε ο χαρακτήρας του Λάρσεν, βρήκε όμως το ερωτικό στοιχείο του έργου «απαίσιο».

Παραπομπές

Εξωτερικοί σύνδεσμοι 

 Ο Θαλασόλυκος στο Project Gutenberg
 Το πλήρες κείμενο
 Ο Θαλασσόλυκος, βιβλίο ήχου κοινού κτήματος στο LibriVox

Μυθιστορήματα που έγιναν τηλεοπτικές σειρές
Μυθιστορήματα του Τζακ Λόντον
Eurobank

Τράπεζες της Ελλάδας
Εταιρίες εισηγμένες στο Χρηματιστήριο Αθηνών
Ελληνικά εμπορικά σήματα
Γεωργία Αργυρίου

Η Γεωργία Αργυρίου (γεν. 12 Νοεμβρίου 1988, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.

Τη σεζόν 2015-16 αγωνίστηκε στον Παναθηναϊκό.

Εξωτερικοί σύνδεσμοι 
 Greekvolley.gr - ΑΡΓΥΡΙΟΥ ΓΕΩΡΓΙΑ

Ελληνίδες αθλήτριες της πετοσφαίρισης
Πετοσφαιρίστριες ΠΑΟ
Αλλάχου Ακμπάρ (αποσαφήνιση)

Αλλάχου Ακμπάρ (αραβικά: ) είναι μια ισλαμική φράση, που ονομάζεται Takbir στα αραβικά, που σημαίνει «ο Αλλάχ (ο Θεός) είναι μέγιστος».

Αλλάχου Ακμπάρ ή Αλλάχου Έκμπερ είναι παρόμοιες παραλλαγές που μπορεί επίσης να αναφέρονται στα εξής:

 Allahu Akbar (ύμνος), τον εθνικό ύμνο της Λιβύης από το 1969 έως το 2011
 Αλλάχου Ακμπάρ (ταινία), το 1977 Ινδική Μαλαγιάλαμ ταινία
 Αλλάχου Ακμπάρ, ένα τραγούδι γραμμένο από τον Lounès Matoub
 Αλλάχου Έκμπερ Dağları, μια σειρά από βουνά, στη βορειοανατολική Τουρκία. Το 1914 ήταν πάνω στα σύνορα μεταξύ της Τουρκίας και της Ρωσίας.
 Αλλάχ-ο Ακμπάρ Αγροτική Περιοχή, διοικητική υποδιαίρεση του Ιράν
 "Αλλάχ ΟΥ Ακμπάρ", ένα τραγούδι από το Brand Nubian από το άλμπουμ του 1993 In God We Trust.
Αθηνά Χρυσομάλλη

Η Αθηνά Χρυσομάλλη (γεν. 7 Δεκεμβρίου 1990, Χανιά) είναι Ελληνίδα αθλήτρια πετοσφαίρισης, η οποία αγωνίζεται ως πασαδόρος.

Τη σεζόν 2016-17 φόρεσε τη φανέλα του Παναθηναϊκού.

Εξωτερικοί σύνδεσμοι 
 Greekvolley.gr - ΧΡΥΣΟΜΑΛΛΗ ΑΘΗΝΑ

Ελληνίδες αθλήτριες της πετοσφαίρισης
Πετοσφαιρίστριες ΠΑΟ
Ελένη Κωνσταντινίδου

Η Ελένη Κωνσταντινίδου (γεν. 18 Απριλίου 1992, Θεσσαλονίκη) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.

Τη σεζόν 2015-16 αγωνίστηκε στον Παναθηναϊκό.

Εξωτερικοί σύνδεσμοι 
 Greekvolley.gr - ΚΩΝΣΤΑΝΤΙΝΙΔΟΥ ΕΛΕΝΗ

Ελληνίδες αθλήτριες της πετοσφαίρισης
Πετοσφαιρίστριες ΠΑΟ
Φωτεινή Μπίσκου

Η Φωτεινή Μπίσκου (γεν. 24 Οκτωβρίου 1992, Άργος) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.

Την περίοδο 2013-14 αγωνίστηκε με τα χρώματα του Παναθηναϊκού.

Παραπομπές

Εξωτερικοί σύνδεσμοι 
 Greekvolley.gr - ΜΠΙΣΚΟΥ ΦΩΤΕΙΝΗ

Ελληνίδες αθλήτριες της πετοσφαίρισης
Πετοσφαιρίστριες ΠΑΟ
Νάσια Λιάγκη

Η Νάσια Λιάγκη (γεν. 24 Νοεμβρίου 1995, Κερατέα) είναι Ελληνίδα διεθνής αθλήτρια πετοσφαίρισης, η οποία αγωνίζεται ως Διαγώνια.

Τη σεζόν 2011-12 αγωνίστηκε με τη φανέλα της ΑΕΚ. Αναδείχθηκε πρωταθλήτρια Ελλάδος γυναικών.

Τη σεζόν 2012-13 αγωνίστηκε με τη φανέλα του Παναθηναϊκού. Επίσης, με την ομάδα Νεανίδων του Παναθηναϊκού αναδείχθηκε πρωταθλήτρια Ελλάδος 2013, στον τελικό που έγινε στο Άργος και στον οποίο οι Πράσινες επιβλήθηκαν με 3-0 σετ του Αίαντα Ευόσμου.

Τη σεζόν 2013-14 αγωνίστηκε με τη φανέλα του Α.Ο. Μαρκόπουλου. Με την ομάδα Νεανίδων αναδείχθηκε πρωταθλήτρια της ΕΣΠΑΑ και πολυτιμότερη παίκτρια (MVP). Στον τελικό του Πανελληνίου Πρωταθλήματος κατέκτησαν τη δεύτερη θέση.

Τη σεζόν 2017-18 αγωνίστηκε με τη φανέλα της Ηλιούπολης. Αναδείχθηκε πολυτιμότερη παίκτρια (MVP) της 3ης αγωνιστικής.

Τη σεζόν 2018-19 αγωνίστηκε με τη φανέλα του Πανναξιακού, κατακτώντας τη δεύτερη θέση στο Πρωτάθλημα Ελλάδος γυναικών.

Εξωτερικοί σύνδεσμοι 
 Greekvolley.gr - ΛΙΑΓΚΗ ΝΑΣΙΑ

Ελληνίδες αθλήτριες της πετοσφαίρισης
Πετοσφαιρίστριες της εθνικής Ελλάδος
Πετοσφαιρίστριες ΠΑΟ
Χρήστος Κιτσίδης

Ο Χρήστος Κιτσίδης (1916 - 27 Ιουνίου 1991) , του Αθανασίου, ήταν Έλληνας πολιτικός. Υπηρέτησε ως νομάρχης σε διάφορους νομούς της Ελλάδας και ως βουλευτής.

Βιογραφικά στοιχεία 
Έλαβε μέρος στις εκλογές του 1946 ως υποψήφιος βουλευτής Λαρίσης με τον Συνδυασμό Εθνικής Πολιτικής Ενώσεως (Σοσιαλιστικό Δημοκρατικό Κόμμα) και συγκέντρωσε 898 ψήφους, χωρίς να καταφέρει να εκλεγεί βουλευτής.

Σπούδασε στην ΑΣΣΟΕ και στη Νομική Σχολή Αθηνών και κατείχε και τα δύο πτυχία.

Τον Μάρτιο του 1947 διορίστηκε Νομάρχης Ζακύνθου. Το 1951 και ως το 1954, οπότε καταργήθηκε η νομαρχία, ήταν Νομάρχης Ιωαννίνων. Από τo 1954 ως τον Φεβρουάριο του 1960 υπηρέτησε ως Νομάρχης Λακωνίας και τον αντικατέστησε ο Στυλιανός Σκανδάλης. 

Τον Φεβρουάριο του 1960 ανέλαβε Νομάρχης Μεσσηνίας, μετά την αποχώρηση από την υπηρεσία του Κυριαζή Σταμουλά στα τέλη της προηγούμενης χρονιάς.
 
Το 1963 πολιτεύτηκε ξανά στη Λάρισα και εξελέγη δύο φορές βουλευτής, το  1963 και το  1964 με την ΕΡΕ. 

Πέθανε στην Αθήνα και κηδεύτηκε στις 28 Ιουνίου 1991 από τον ιερό ναό Αγίων Θεοδώρων του Πρώτου Νεκροταφείου Αθηνών. Ήταν παντρεμένος με την Μάρω (Μαρία) το γένος Κασιμάτη και είχαν ένα παιδί, τον Θάνο (Αθανάσιο) Κιτσίδη, παντρεμένο με τη Νίκη (Νικολέττα).

Παραπομπές 

Βουλευτές Λάρισας
Βουλευτές εκλεγμένοι με την ΕΡΕ
Νομάρχες Ζακύνθου
Νομάρχες Λακωνίας
Νομάρχες Μεσσηνίας
Νομάρχες Ιωαννίνων
Ραμπαντρατσάρια

Ο Τζαγκαντγκούρου Ραμαναντατσάρια Σουάμι Ραμπαντρατσάρια (γεννήθηκε ως Γκιριντάρ Μίσρα στις 14 Ιανουαρίου 1950) είναι Ινδουιστικός θρησκευτικός ηγέτης, δάσκαλος, Σανσκριτικός λόγιος, πολύγλωσσος, ποιητής, συγγραφέας, σχολιαστής κειμένων, φιλόσοφος, συνθέτης, τραγουδιστής, συγγραφέας και καλλιτέχνης του Κάθα με έδρα το Τσιτρακούτ στην Ινδία. Είναι ένας από τους τέσσερις τρέχοντες Τζαγκαντγκούρου Ραμαναντατσάρια, και κατέχει αυτό το τίτλο από το 1988.

Ο Ραμπαντρατσάρια είναι ο ιδρυτής και επικεφαλής του Τούλσι Πιθ, ίδρυμα θρησκευτικών και κοινωνικών υπηρεσιών στο Τσιτρακούτ προς τιμήν του Αγίου Τούλσιντας. Είναι ιδρυτής και δια βίου πρύτανης του Πανεπιστήμιο Αναπήρων Τζαγκαντγκούρου Ραμπαντρατσάρια στο Τσιτρακούτ, το οποίο προσφέρει προπτυχιακά και μεταπτυχιακά προγράμματα σπουδών αποκλειστικά σε τέσσερις τύπους φοιτητών με ειδικές ανάγκες. Είναι τυφλός από την ηλικία των δύο μηνών, δεν είχε καμία επίσημη εκπαίδευση μέχρι την ηλικία των δεκαεπτά ετών και δεν έχει χρησιμοποιήσει ποτέ Μπράιγ ή οποιαδήποτε άλλη βοήθεια για να μάθει ή να συνθέσει.

Μιλάει 22 γλώσσες και είναι αυθόρμητος ποιητής και γράφει στα στα Σανσκριτικά, Χίντι, Αουάντι, Μαϊθίλι, και πολλές άλλες γλώσσες. Έχει γράψει περισσότερα από 100 βιβλία και 50 χαρτιά, μεταξύ των οποίων είναι και τέσσερα επικά ποιήματα, Μερικά είναι τα σχόλια για τα Ραμτσαριτμάνας και Χανουμάν Τσαλίσα του Τούλσιντας, ένα Σανσκριτικό σχόλιο στο στίχο του Ασταντγιάγι και Σανσκριτικά σχόλια για τις γραφές Πρασθανατράγι. Είναι αναγνωρισμένος για τις γνώσεις του σε διάφορους τομείς, συμπεριλαμβανομένων της Σανσκριτικής γραμματικής, των Νιάγια και Βεδάντα. Θεωρείται ως μία από τις μεγαλύτερες αρχές στον Τούλσιντας στην Ινδία, και είναι συντάκτης μιας κριτικής έκδοσης του Ραμτσαριτμάνα. Είναι καλλιτέχνης Κάθα για τον Ραμαγιάνα και Μπαγκαβάτα. Το προγράμματα Κάθα λαμβάνουν χώρα τακτικά σε διάφορες πόλεις στην Ινδία και σε άλλες χώρες. Αυτά μεταδίδονται σε κανάλια όπως τα Shubh TV, Sanskar TV και Sanatan TV. Είναι αρχηγός του Βίσβα Χίντου Παρισάντ.

Γέννηση και τα πρώτα χρόνια της ζωής 

Ο Τζαγκαντγκούρου Ραμπαντρατσάρια γεννήθηκε στους Παντίτ Ρατζντέβ Μίσρα και Σατσιντέβι Μίσρα σε μια οικογένεια Βραχμάνων Σαργιουπαρίν των Βασίσθα Γκότρα στο χωριό Σαντιχούρντ της επαρχίας Τζαουνπούρ, στο Ούταρ Πραντές της Ινδίας. Γεννήθηκε στην ημέρα του Μακάρα Σανκράντι, στις 14 Ιανουαρίου 1950. Η μητέρα του ήταν η Σατσιντέβι και ο πατέρας του ήταν ο Παντίτ Ρατζντέβ Μίσρα. Ονομάστηκε Γκιριντάρ από το μεγάλο θείο του, ένα πατρικό ξάδρεφο του παππού του, του Παντίτ Σουριαμπάλι Μίσρα. Η θεία του ήταν θιασώτισσα του Μιραμπάι, θηλυκό άγιος της εποχής Μπάκτι στη μεσαιωνική Ινδία, ο οποίος χρησιμοποίησε το όνομα Γκιριντάρ για να αναφερθεί στο θεό Κρίσνα στις συνθέσεις του.

Δείτε επίσης 

 Χρονολόγιο του Ραμπαντρατσάρια
 Ινδουισμός
 Πανεπιστήμιο Αναπήρων Τζαγκαντγκούρου Ραμπαντρατσάρια
 Ούταρ Πραντές

Παραπομπές

Εξωτερικοί σύνδεσμοι 

 Επίσημη Ιστοσελίδα του Ραμπαντρατσάρια
 Πανεπιστήμιο Αναπήρων Τζαγκαντγκούρου Ραμπαντρατσάρια
 
 
 

Τυφλοί μουσικοί
Ινδοί μουσικοί
Ινδοί συγγραφείς
Γενικές εκλογές στη Νούναβουτ (2017)

Γενικές εκλογές διεξήχθησαν στη Νούναβουτ, στις 30 Οκτωβρίου 2017, οπότε εξελέγησαν 22 μη κομματικοί.

Ήταν οι πέμπτες γενικές εκλογές από τότε που συστάθηκε το έδαφος το 1999, και οι πρώτες με τον νόμο περί καθορισμένης ημερομηνίας, μς βάση τον οποίο απαιτείται η διεξαγωγή εκλογών πριν περάσουν 4 χρόνια από τις προηγούμενες εκλογές.

Σε αντίθεση με τις άλλες ομοσπονδιακές ή επαρχιακές εκλογές στον Καναδά, οι εκλογές για την ανάδειξη των μελών της Νομοθετικής Συνέλευσης στη Νούναβουτ διεξάγονται χωρίς τη συμμετοχή κομμάτων. Όλοι οι υποψήφιοι είναι ανεξάρτητοι. Μετά τις εκλογές, στην πρώτη συνεδρίαση της Νομοθετικής Συνέλευσης, εκλέγονται ο πρωθυπουργός και το εκτελεστικό συμβούλιο.

Αποτελέσματα
Στις εκλογές αναδείχθηκε αριθμός γυναικών βουλευτών που αποτελεί ρεκόρ. Έξι γυναίκες, ποσοστό 27% του συμβουλίου εξελέγησαν στις εκλογές.

Συνολικά οι μισοί από τους 22 βουλευτές της προηγούμενης βουλής πέτυχαν να επανεκλεγούν. Στις 17 Νοεμβρίου 2017 στην πρώτη του συνεδρίαση, το Φόρουμ εξέλεξε πρωθυπουργό (premier) τον Πολ Κουάσα. Το νέο εκτελεστικό συμβούλιο απαρτίζεται από τους Ντέιβιντ Άκιαγκοκ, Πατ Ανγκνάκακ, Τζίνι Έχαλοκ, Ντέιβιντ Τζόνασι, Λόρνε Κούσουγκακ, Τζόε Σαβικάταακ και Ελίζαπε Σεουτιάπικ.

Παραπομπές 

Νουναβουτ 2017
Νούναβουτ
Χάρι ντε Βιντ

Ο λοχαγός Χάρι Βιλ Νταρέλ ντε Βιντ (9 Απριλίου 1856, Παρίσι - 30 Νοεμβρίου 1933, Μπούρναμουθ) ήταν συγγενής του ραγιά του Σαράουακ Τσαρλς Μπρουκ και Βρετανός περιηγητής και ταξιδιωτικός συγγραφέας. Τα βιβλία του δημοσιεύτηκαν με το όνομα του Χάρι ντε Βιντ.

Ο Χάρι ντε Βιντ ήταν γιος του Κυβερνήτη Ιωσήφ Κλέιτον Τζένινς ντε Βιντ στο Χάιγουερθ. Εισήχθη στο κολέγιο Μαγκνταλέν του Κέιμπριτζ το 1875 αλλά δεν πήρε πτυχίο. Παντρεύτηκε αρκετές φορές και η πρώτη του γυναίκα ήταν η Φράνσις Λάουρα Αραμπέλα Ρονγκ, αδερφή του 1ος Υποκόμη Λονγκ του ΡΆΞΑΛ. την οποία παντρεύτηκε στο Λονδίνο το 1882 και χώρισαν το 1888. Σε αυτό το γάμο απέκτησαν μια κόρη, τη Μαργαρίτα Μοντ. Ο Χάρι ξαναπαντρεύτηκε την Χίλντα Φράνσις Ε. Κλαρκ, κόρη του Ουίλιαμ Ρόμπινσον Κλαρκ το 1899. Πέθανε το 1924. Το 1927 ο Χάρι παντρεύτηκε την ηθοποιό Σαρλότ Ελίζαμπεθ Ιχλ, καλύτερα γνωστή από το σκηνικό της όνομά, Ελέιν Ινεσκούρ.

Έργα 

 Overland from Paris to New York via Siberia
 Peking to Paris
 Russia to India via Persia
 Through Savage Europe; Being the Narrative of a Journey (undertaken as Special Correspondent of the Westminster Gazette), throughout the Balkan States and European Russia. Λονδίνο: Fisher Unwin, 1907. Με εκατό εικονογραφήσεις.

Παραπομπές

Εξωτερικοί σύνδεσμοι 

 Βιογραφικά στοιχεία.
 
 
Άγγλοι περιηγητές
Άγιος Ηλίας Κέρκυρας

Ο Άγιος Ηλίας είναι οικισμός 232 κατοίκων (απογραφή 2011), σε υψόμετρο 118 μέτρων, πάνω από την παραλία Καλαμάκι στις βορειοανατολικές ακτές του νησιού της Κέρκυρας στους πρόποδες του όρους Παντοκράτορα. Απέχει περίπου 5,5 χιλιόμετρα από το τουριστικό παραθαλάσσιο θέρετρο Κασσιόπη. Μαζί με τους οικισμούς Περίθεια (3 κ.), Βαθύ (17 κ.), Βασιλικά (20 κ.), Βουνί (37 κ.), Κάρνιαρης (12 κ.), Κρινιάς (16 κ.), Πελεκητόν (126 κ.), Περούλιον (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

Πληθυσμιακή εξέλιξη 
Η μεταβολή του μόνιμου πληθυσμού έχει ως εξής:

Διοικητικές μεταβολές 

 Το 1912, ο οικισμός Άγιος Ηλίας, προσαρτάται στην νεοϊδρυθείσα κοινότητα Περιθείας με έδρα τον οικισμό Περίθεια.
 Το 1989, η κοινότητα Περιθείας μαζί με τις κοινότητες Αγίου Παντελεήμονος, Λαυκίου, Πεταλείας, Επισκέψεως, Λουτσών και Σφακερών συνενώνονται για να αποτελέσουν τον δήμο Θιναλίου με έδρα τον οικισμό Αχαράβη. Έτσι ο οικισμός του Αγίου Ηλία υπάγεται διοικητικά στο δήμο Θιναλίου.
 Το 2010, με την εφαρμογή του προγραμματος Καλλικράτης (νόμος 3852/2010), ο οικισμός αποσπάται από το δήμο Θιναλίου, ο οποίος καταργείται και προσαρτάται στο δήμο Κέρκυρας.

Σήμερα ο οικισμός του Αγίου Ηλία, μαζί με τους οικισμούς Περίθεια (3 κ.), Βαθύ (17 κ.), Βασιλικά (20 κ.), Βουνίον (37 κ.), Κάρνιαρης (12 κ.), Κρινιάς (16 κ.), Πελεκητόν (126 κ.), Περούλιον (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

Παραπομπές 

Χωριά της Κέρκυρας
Δήμος Κέρκυρας
Ο Απίθανος Hulk (soundtrack)

Το The Incredible Hulk: Original Motion Picture Score αποτελεί το soundtrack της ταινίας Ο Απίθανος Hulk και είναι σε σύνθεση του Κρεγκ Άρμστρονγκ.

Ιστορικό
Ο Κρεγκ Άρμστρονγκ δούλευε με το συγκρότημα Massive Attack, ένα συγκρότημα το οποίο αγαπούσε ο σκηνοθέτης Λουί Λετεριέ και είχε συνεργαστεί μαζί τους το 2005 για την ταινία Unleashed. Ο Άρμστρονγκ ήταν η πρώτη του επιλογή, κάτι το οποίο εξέπληξε τη Marvel, καθώς δεν ήξεραν αν είχε συνθέσει ξανά στο παρελθόν για ταινία δράσης (το έκανε το 2001 για την ταινία Το φιλί του Δράκου) Ακόμα και τα κομμάτια που χρησιμοποιήθηκαν κατά τη διάρκεια της παραγωγής και του μοντάζ ως κατευθυντήριες γραμμές για το τέμπο αποτελούσαν δουλειά του Άρμστρονγκ και παρόμοια μουσική από άλλους. Ο Hulk, μαζί με τους Green Lantern, ήταν ένας από τους αγαπημένους ήρωες κόμικ του Άρμστρονγκ ως παιδί, παρόλο που δεν είχε δει την ταινία Hulk του Ανγκ Λι.

Ο Άρμστρονγκ ξεκίνησε να συνθέτει από το σπίτι του στην Γλασκώβη της Σκωτίας έχοντας τρεις σκηνές: τον Hulk με τη Μπέτι στη σπηλιά, τη μάχη του Hulk με το Έκτρωμα στο δρομάκι και την επανασύνδεση του Μπρους με τη Μπέτι. Το μεγαλύτερο μέρος της μουσικής συνθέθηκε σε μερικές μόνο εβδομάδες στο Λος Άντζελες στην Καλιφόρνια, κάτι το οποίο ήταν πολύ έντονο τόσο για τον σκηνοθέτη όσο και για τον συνθέτη. Η μουσική ηχογραφήθηκε σε τέσσερις μέρες προς το τέλος του 2007 σε ένα παρεκκλήσι στο Πανεπιστήμιο Μπαστίρ, το οποίο βρίσκεται στο Κένμορ της Ουάσινγκτον. Ο Πιτ Λόκετ έπαιξε τα εθνικά όργανα, η ηχογράφηση των οποίων έγινε στο Λονδίνο και έγινε στη συνέχεια μίξη με την ορχήστρα. Η ενορχήστρωση έγινε από τους Ματ Ντάνκλεϊ, Τόνι Μπλόνταλ, Στίβεν Κόλμαν, Ντέιβιντ Μπάτεργουορθ και Καζ Μπόιλ. Ο Λετεριέ πρότεινε το soundtrack να κυκλοφορήσει σε άλμπουμ δύο δίσκων, κάτι για το οποίο ο Άρμστρονγκ εξέλαβε ως αστείο. Μόνο όταν συνέταξε το άλμπουμ - και η Marvel τον ρώτησε γιατί παρέδωσε μόνο έναν δίσκο - κατάλαβε πως μιλούσαν σοβαρά.

Ο Hulk και το Έκτρωμα έχουν και οι δύο μουσικά θέματα, τα οποία αντιπροσωπεύουν και την ανθρώπινη μορφή τους αλλά και τη μορφή τέρατος. Το θέμα του Hulk προοριζόταν να είναι εικονικό και απλό, όπως αυτό της ταινίας Τα σαγόνια του καρχαρία του 1975, με γλιστρίματα της χορδής στη νότα μπάσο Ντο. Το θέμα του Μπάνερ είναι τραγικό και περιέχει κομμάτια από το θέμα «Lonely Man» του Τζο Χάρνελ από την τηλεοπτική σειρά. Ο Άρμστρονγκ έπαιξε το πιάνο για μια σκηνή που περιείχε αυτό το κομμάτι. Ο Μπλόνσκι έχει ένα σκοτεινό θέμα, το οποίο ακούγεται όταν γίνεται επιθετικός κατά τη μεταμόρφωσή του. Ο Άρμστρονγκ έπαιξε τα θέματα του Hulk και του Εκτρώματος κατά τη διάρκεια των μαχών τους και επένδυσε μουσικά τις σκηνές δράσεις σαν σε χορό. Υπάρχει επίσης ένα μουσικό θέμα σασπένς και ένα ερωτικό μουσικό θέμα.

Λίστα κομματιών

Υποδοχή

Ο Μάικλ Φίλιπς από την εφημερίδα Chicago Tribune στην κριτική του για την ταινία, περιέγραψε το soundtrack ως «το πιο θαμπό της χρονιάς», ενώ ο Νταν Γκολντγουάσερ από το Soundtrack.net το περιέγραψε ως «πομπώδες, θεματικά και γεμάτο ενέργεια».

Παραπομπές

Άλμπουμ του 2008
Απίθανος Hulk, Ο
Βαθύ Κέρκυρας

Το Βαθύ (παλαιότερη ονομασία Παρσελίνα) είναι οικισμός 17 κατοίκων (απογραφή 2011), σε υψόμετρο 107 μέτρων, στα βορειοανατολικά του νησιού της Κέρκυρας στους πρόποδες του όρους Παντοκράτορα. Μαζί με τους οικισμούς Περίθεια (3 κ.), Άγιος Ηλίας (232 κ.), Βασιλικά (20 κ.), Βουνί (37 κ.), Κάρνιαρης (12 κ.), Κρινιάς (16 κ.), Πελεκητόν (126 κ.), Περούλι (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

Πληθυσμιακή εξέλιξη 
Η μεταβολή του μόνιμου πληθυσμού έχει ως εξής:

Διοικητικές μεταβολές 
 Το 1961, κατά την απογραφή, αναγνωρίζεται ο οικισμός με την τότε ονομασία Παρσελίνα, με 61 κατοίκους και προσαρτάται στην κοινότητα Περιθείας με έδρα τον οικισμό Περίθεια.
 Το 1963, ο οικισμός μετονομάζεται σε  Βαθύ.
 Το 1989, η κοινότητα Περιθείας μαζί με τις κοινότητες Αγίου Παντελεήμονος, Λαυκίου, Πεταλείας, Επισκέψεως, Λουτσών και Σφακερών συνενώνονται για να αποτελέσουν τον δήμο Θιναλίου με έδρα τον οικισμό Αχαράβη. Έτσι ο οικισμός Βαθύ υπάγεται διοικητικά στο δήμο Θιναλίου.
Το 2010, με την εφαρμογή του προγραμματος Καλλικράτης (νόμος 3852/2010), ο οικισμός αποσπάται από το δήμο Θιναλίου, ο οποίος καταργείται και προσαρτάται στο δήμο Κέρκυρας.

Σήμερα ο οικισμός Βαθύ, μαζί με τους οικισμούς Περίθεια (3 κ.), Άγιος Ηλίας (232 κ.), Βασιλικά (20 κ.), Βουνίον (37 κ.), Κάρνιαρης (12 κ.), Κρινιάς (16 κ.), Πελεκητόν (126 κ.), Περούλιον (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

Παραπομπές 

Χωριά της Κέρκυρας
Δήμος Κέρκυρας
Βασιλικά Περιθείας Κέρκυρας

Τα Βασιλικά της τοπικής κοινότητας Περιθείας, είναι οικισμός 20 κατοίκων (απογραφή 2011), σε υψόμετρο 71 μέτρων, στα βορειοανατολικά του νησιού της Κέρκυρας στους πρόποδες του όρους Παντοκράτορα. Μαζί με τους οικισμούς Περίθεια (3 κ.), Άγιος Ηλίας (232 κ.), Βαθύ (17 κ.), Βουνί (37 κ.), Κάρνιαρης (12 κ.), Κρινιάς (16 κ.), Πελεκητό (126 κ.), Περούλι (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

Πληθυσμιακή εξέλιξη 
Η μεταβολή του μόνιμου πληθυσμού έχει ως εξής:

Διοικητικές μεταβολές 
 Το 1961, κατά την απογραφή, αναγνωρίζεται ο οικισμός Βασιλικά, με 56 κατοίκους και προσαρτάται στην κοινότητα Περιθείας με έδρα τον οικισμό Περίθεια.
 Το 1989, η κοινότητα Περιθείας μαζί με τις κοινότητες Αγίου Παντελεήμονος, Λαυκίου, Πεταλείας, Επισκέψεως, Λουτσών και Σφακερών συνενώνονται για να αποτελέσουν τον δήμο Θιναλίου με έδρα τον οικισμό Αχαράβη. Έτσι ο οικισμός Βαιλικά υπάγεται διοικητικά στο δήμο Θιναλίου.
Το 2010, με την εφαρμογή του προγραμματος Καλλικράτης (νόμος 3852/2010), ο οικισμός αποσπάται από το δήμο Θιναλίου, ο οποίος καταργείται και προσαρτάται στο δήμο Κέρκυρας.

Σήμερα ο οικισμός Βασιλικά, μαζί με τους οικισμούς Περίθεια (3 κ.), Άγιος Ηλίας (232 κ.), Βαθύ (17 κ.), Βουνίον (37 κ.), Κάρνιαρης (12 κ.), Κρινιάς (16 κ.), Πελεκητόν (126 κ.), Περούλιον (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

Παραπομπές 

Χωριά της Κέρκυρας
Δήμος Κέρκυρας
Λίμνη Ζβόρνικ

Η λίμνη Ζβόρνικ είναι μια τεχνητή λίμνη που βρίσκεται στα σύνορα της Βοσνίας Ερζεγοβίνης με την Σερβία στον Δρίνο ποταμό.

Πληροφορίες 

Δημιουργήθηκε το 1954 μετά την κατασκευή υδροηλεκτρικού εργοστασίου στον ποταμό Δρίνο και υπήρξε η πρώτη τεχνητή λίμνη του Δρίνου. Το ύψος του φράγματος είναι 45 μέτρα. 

Η λίμνη είναι συχνός προορισμός για διακοπές γι'αυτό και κατά μήκος αυτής έχουν κατασκευαστεί εξοχικές κατοικίες και εστιατόρια.

Παραπομπές 

Τεχνητές λίμνες της Σερβίας
Τεχνητές λίμνες της Βοσνίας και Ερζεγοβίνης